รีเอตี

รีเอตี (อิตาลี: Rieti; ละติน: Reate, ซาบิโน: Riete) เป็นเมืองและ โกมูเน ในแคว้นลัตซีโย ทางตอนกลางของอิตาลี มีประชากร 47,700 คน เป็นศูนย์กลางการบริหารของจังหวัดรีเอตี และที่ตั้งของสังฆมณฑลรีเอตี ตัวเมืองตั้งอยู่บนเนินเขาเตี้ย ๆ โดยตั้งตระหง่านอยู่ทางขอบทิศใต้ของหุบเขารีเอตีอันกว้างใหญ่ ซึ่งอยู่เชิงเขาซาไบน์และเทือกเขามอนตีรีอาตีนี รวมถึงภูเขาแตร์มีนิลโล ที่ราบแห่งนี้เคยเป็นทะเลสาบขนาดใหญ่ ซึ่งได้มีการระบายน้ำออกโดยชาวโรมันโบราณ และปัจจุบันเป็นแอ่งน้ำที่อุดมสมบูรณ์ของแม่น้ำเวลีโน เหลือเพียงทะเลสาบรีปาซอตตีเลและลุงโกขนาดเล็กเท่านั้นที่เป็นร่องรอยจากทะเลสาบดั้งเดิม อ้างอิง